①治咽喉肿痛,咽物不得:蛇脱皮一条(烧令烟尽),马勃一分。上药细研为散,以绵裹一钱,含咽津。(《圣惠方》)②治急喉闭:马屁勃、焰硝各一两。上为末,每用一字许,吹入喉内,吐血出,愈。(《经验良方》)③治久嗽:马屁勃不以多少,细末,炼蜜为丸,如梧桐子大,每服二十丸,汤送下。(《普济方》马屁勃丸)④治声失不出:马屁勃、马牙消等分,研末,沙糖和丸芡子大,噙之。(《摘元方》)⑤治吐血:马屁包,为末,砂糖丸如弹子大,每服半丸,冷水下。(《袖珍方》)⑥治妊娠吐衄不止:马勃末,浓米饮服半钱。(《圣惠方》)⑦治大头天行,初觉憎寒体重,次传头面肿盛,口不能开,上喘,咽喉不利,口渴舌燥:黄芩(酒炒)、黄连(酒炒)各五钱,陈皮(去白)、生甘草、元参、柴胡、桔梗各二钱,连翘、板蓝根、马勃、鼠粘子、薄荷各一钱,僵蚕、升麻各七分。为末,汤调,时时服之。或蜜拌为丸,噙化。(李杲·普济消毒饮)⑧治臁疮不敛:葱盐汤洗净,拭干,以马屁勃末敷之。(《稗史》)⑨治痈疽:马勃擦粉,米醋调敷即消;并入连翘少许,煎服亦可。(《外科良方》)